钦定古今图书集成/明伦汇编/氏族典/第358卷 > 林光朝
## 钦定古今图书集成/明伦汇编/氏族典/第358卷 > 林光朝

按《宋史林光朝传》：“光朝，字谦之，兴化军莆田人。隆兴
元年，以进士及第，调袁州司户参军。乾道三年，改左
承奉郎，知永福县，召为秘书省正字，历著作佐郎，进
国子司业。是时张说再除佥书枢密院事，光朝不往
贺，遂出为广西提点刑狱，移广东茶，召拜国子祭酒，
除中书舍人，吏部郎。谢廓然由曾觌荐，赐出身，除殿”
中侍御史，命从中出。光朝立，封还词头。天子度光朝
决不奉诏，改授工部侍郎，不拜，遂以集英殿修撰出
知婺州。光朝因引疾，提举兴国宫，卒。